OpenLLM-France/wikimedia huggingface dataset:
# Wolfratshausen

Wolfratshausen és una ciutat del districte de Bad Tölz-Wolfratshausen, localitzat a Baviera, Alemanya. La ciutat tenia 17.118 a 31 de desembre de 2003.

## Història

El primer esment de "Wolveradeshusun" apareix en els documents a partir de l'any 1003. Uns 100 anys més tard, Otto II, el Graf de Deiss-Andechs, va construir un castell en un turó amb vistes a la vall. El castell va ser destruït el 7 d'abril 1734 quan un llamp va caure sobre la torre polvorí. Les pedres de les ruïnes van ser transportats a Múnic on van ser utilitzats per construir la Residència.
Durant la Segona Guerra Mundial, fou un subcamp de treballs forçats del Camp de concentració de Dachau anomenat Föhrenwald. Després de la guerra, el camp de treball va ser utilitzat com un camp de persones desplaçades pels aliats. El 1957, Föhrenwald es va transformar en un suburbi de Wolfratshausen i de nom Waldram, en honor del Senyor de la Münsing que va ser un dels fundadors de la Benediktbeuern Abadia.
En els temps moderns, Wolfratshausen va ser anteriorment la seu del govern del districte, però es va traslladar a Bad Tölz el 1972.

## Geografia

Wolfratshausen es troba a la confluència dels rius Isar i Loisach. La ciutat té 9,13 quilòmetres quadrats i està a 577 metres sobre el nivell del mar.
La ciutat de Wolfratshausen es divideix en les següents subdivisions:
* Altstadt
* Weidach
* Nantwein
* Farchet
* Waldram

## Enllaços externs

* Wolfratshausen website
* Map Arxivat 2005-04-14 a Wayback Machine.
# Mogukorovski

Mogukorovski - Могукоровский (rus) - és un khútor del krai de Krasnodar, a Rússia. Es troba als arrossars del delta del riu Kuban, a la riba esquerra del seu curs principal, a 30 km al nord de Krimsk i a 66 km a l'oest de Krasnodar, la capital.
Pertany al municipi de Troítskaia.
# Francisco Pérez Carballo

Francisco Pérez Carballo (Madrid, 1911 - La Corunya, Galícia, 24 de juliol de 1936) va ser un advocat, professor universitari i polític espanyol.

## Biografia

Va estudiar a l'institut Cardenal Cisneros, de Madrid. Llicenciat en Dret i Filosofia i Lletres, durant la seva etapa universitària va ser dirigent de la Federació Universitària Espanyola i membre de l'Associació Internacional d'Estudiants, així com militant de les joventuts d'Izquierda Republicana. Va freqüentar també l'Ateneo de Madrid.
Després de llicenciar-se, va treballar com a professor ajudant a la càtedra de Dret Romà de la Universitat de Madrid, i posteriorment obtingué, per oposició, una plaça d'oficial lletrat en el Congrés dels Diputats.
Amb la victòria del Front Popular el febrer del 1936, va ser nomenat governador civil de La Corunya (10 d'abril de 1936), sembla que per l'amistat que Santiago Casares Quiroga li tenia. En el cop d'estat que va donar lloc a la Guerra Civil, es va oposar als revoltats ordenant defensar la seu del Govern Civil amb uns quants militars lleials al govern de la República i Guàrdies d'Assalt. No obstant això, la desproporció de forces el va portar a la rendició, el dia 20 de juliol a les 18.30 hores. Pérez Carballo va ser detingut pels rebels i afusellat quatre dies després, juntament amb el comandant Quesada i el capità Tejero, que havien fet front a la revolta des de l'edifici del Govern Civil.
La seva esposa, la intel·lectual, conferenciant i bibliotecària Juana Capdevielle, en avançat estat de gestació, després de la declaració de l'estat de guerra es va refugiar a casa de l'apotecari López Abente. No obstant això va ser detinguda i, en assabentar-se de l'assassinat del seu marit, va sofrir un atac de nervis que li va produir un avortament, mentre era atesa a la presó pel metge i militant d'Unió Republicana José García Ramos. Va ser posada en llibertat, però a mitjans d'agost va ser segrestada per grups paramilitars de la Falange, violada i assassinada, i el seu cos fou abandonat en un paratge prop de Rábade.

## Bibliografia

* Santos Juliá (coord.), Víctimas de la guerra civil, ISBN 84-8460-333-4.

## Enllaços externs

* Puenteceso (La Coruña), de Juan Jesús Martín Tardío Arxivat 2007-01-21 a Wayback Machine.. Vegeu, en el capítol 4.11 (Siglo XX), la secció «El golpe militar de julio de 1936».
# Comissari Europeu de Salut i Protecció del Consumidor

* No s'ha de confondre amb Comissari Europeu de Protecció al Consumidor.
El Comissari Europeu de Salut i Protecció del Consumidor és un membre de la Comissió Europea responsable de l'àrea de la salut pública, la seguretat alimentària i la salut animal de la Unió Europea (UE). L'actual comissari és el maltès John Dalli.

## Orígens

En la formació de la Comissió Santer el gener de 1995 s'incorporà les competències referents a la salut pública a la cartera de Protecció al Consumidor, creant la cartera de Comissari Europeu de Salut i Protecció al Consumidor.
En la formació de la Comissió Barroso el novembre de 2004 Markos Kiprianu assumí aquesta macrocartera, però amb l'entrada de Bulgària a la Unió Europea (UE) l'1 de gener de 2007 Kiprianu va retindre les àrees competents a salut i Meglena Kuneva es feu càrrec de les àrees competens a Protecció al Consumidor.
Tot i això amb la segona comissió de Barroso, el 9 de febrer de 2010, es reintegrà la cartera de Protecció del Consumidor a Salut.

## Llista de comissaris de salut i protecció del consumidor

| Comissió | Nomenament | Remoció | Nom | Estat | Partit |
| Comissari Europeu de Salut i Protecció al Consumidor ||||||
| Santer |
| Santer | 23 de gener de 1995 | 15 de març de 1999 | Emma Bonino | Itàlia | RI |
| Marín |
| Marín | 16 de març de 1999 | 15 de setembre de 1999 | Emma Bonino | Itàlia | RI |
| Prodi |
| Prodi | 16 de setembre de 1999 | 21 de novembre de 2004 | David Byrne | Irlanda | FF |
| Prodi | 1 de maig de 2004 | 21 de novembre de 2004 | Pavel Telička | República Txeca | ind. |
| Comissari Europeu de Salut ||||||
| Barroso I |
| Barroso I | 22 de novembre de 2004 | 3 de març de 2008 | Markos Kiprianu | Xipre | DIKO |
| Barroso I | 3 de març de 2008 | 9 de febrer de 2010 | Andrul·la Vassiliu | Xipre | DIKO |
| Comissari Europeu de Salut i Protecció del Consumidor ||||||
| Barroso II |
| Barroso II | 9 de febrer de 2010 | en el càrrec | John Dalli | Malta | PN |

## Enllaços externs

* Portal de la Salut i Protecció del Consumidor a la Comissió Europea (castellà)
* Portal de Salut Pública (castellà)
* Informació del comissari John Dalli (castellà)
# Opólie

Opólie (en rus: Ополье) és un poble de l'óblast de Vladímir, a Rússia, segons el cens del 2010 tenia 736 habitants. Pertany al districte municipal de Iúriev-Polski.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Ovid (Nova York)

Ovid és una població dels Estats Units a l'estat de Nova York. Segons el cens del 2000 tenia 612 habitants.

## Demografia

Segons el cens del 2000, Ovid tenia 612 habitants, 245 habitatges, i 149 famílies. La densitat de població era de 562,6 habitants per km².
Dels 245 habitatges en un 33,1% hi vivien nens de menys de 18 anys, en un 41,2% hi vivien parelles casades, en un 13,9% dones solteres, i en un 38,8% no eren unitats familiars. En el 33,1% dels habitatges hi vivien persones soles el 18% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,25.
Per edats la població es repartia de la següent manera: un 30,7% tenia menys de 18 anys, un 7,2% entre 18 i 24, un 27,3% entre 25 i 44, un 19,8% de 45 a 60 i un 15% 65 anys o més.
L'edat mediana era de 35 anys. Per cada 100 dones de 18 o més anys hi havia 79,7 homes.
La renda mediana per habitatge era de 30.227 $ i la renda mediana per família de 35.625 $. Els homes tenien una renda mediana de 28.750 $ mentre que les dones 23.750 $. La renda per capita de la població era de 15.666 $. Entorn del 9,9% de les famílies i el 12,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ovid». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Ovid». American Fact Finder. Oficina del Cens dels Estats Units, 12-01-2010.
# Cementiri Revolucionari de Babaoshan

El Cementiri Revolucionari de Babaoshan (en xinès: 八宝山革命公墓) és el cementiri de Pequín destinat als herois revolucionaris de més alt rang, alts funcionaris del govern i, en els últims anys, persones considerades de gran importància per les seves contribucions a la societat. En xinès, Babaoshan significa literalment «Les muntanyes dels vuit tresors». El cementiri es troba al districte de Shijingshan, un municipi situat a l'oest de Pequín.

## Història

L'indret es va construir per primera vegada com a temple en honor al general Gang Bing (刚炳), un soldat de la dinastia Ming que es va castrar com a acte d'obediència per l'emperador Yǒnglè. L'emperador va designar l'àrea que envoltava el temple com a lloc de descans final de concubines i eunucs. Amb el temps, el temple taoista es va convertir només en un lloc per a eunucs jubilats, que va romandre durant cinc segles de domini imperial fins que es va reconvertir en honor a l'elit del Partit Comunista Xinès (褒忠护国祠; pinyin: bāo zhōng hù guó cí; «Temple de la lleialtat i defensor de la nació»).
L'últim sacerdot del temple va ser Xin Xiuming (信修明), que estava casat i tenia dos fills. A causa de les dures condicions de vida de la Xina rural, Xin Xiuming, quan tenia 19 anys i malgrat l'oposició de la seva família, es va castrar i es va convertir en eunuc de Pu Yi. Després de l'establiment de la República de la Xina (1912-1949), Xin Xiuming va abandonar la Ciutat Prohibida i va anar a viure al temple.
Israel Epstein, un jueu comunista que va emigrar a la Xina, va ser honrat i incinerat a Babaoshan el 2005. El gener de 2010, vuit persones (quatre membres de la missió de pau de l'ONU i quatre delegats xinesos) que van morir al terratrèmol d'Haití de 2010 també van ser sepultades a Babaoshan com a màrtirs. El 5 de desembre de 2022, l'antic president xinès i líder suprem de 1989 a 2002 Jiang Zemin va ser incinerat al crematori en preparació del seu funeral d'estat.

## Referències

* ↑ «28 years after Puyi"s death, his ashes were forcibly moved out of Babaoshan by his wife. You may not think of the reason!», 07-11-2020.
* ↑ «View from the Eunuch's Temple». Powerhouse Museum. [Consulta: 27 novembre 2006].
* ↑ Pattanaik, Devdutt. The Man Who Was a Woman and Other Queer Tales of Hindu Lore. Haworth Press, 2001, p. 13. ISBN 1-56023-181-5.
* ↑ http://ca.news.yahoo.com/s/afp/100120/world/haiti_quake_china_funeral
* ↑ «Jiang Zemin cremated in Beijing, top leaders pay their respects» (en anglès). South China Morning Post, 05-12-2022. [Consulta: 15 febrer 2023].
# Moguilióvskoie

Moguilióvskoie (en rus: Могилёвское) és un poble de la república del Daguestan, a Rússia. Segons el cens del 2010 tenia 1.903 habitants.

## Referències

* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24. [Consulta: 30 juliol 2022].
* ↑ Село Ортатюбе на карте
* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24.
* ↑ Село Кандаураул на карте
# Funció gaussiana

En matemàtiques la funció gaussiana (en honor de Carl Friedrich Gauss), és una funció definida per l'expressió:
    $f(x)=ae^{-{\frac {(x-b)^{2}}{2c^{2}}}}$
on a, b i c són constants reals (a > 0).
La gràfica de la funció és simètrica amb forma de campana, coneguda com a campana de Gauss. El paràmetre a és l'altura de la campana centrada en el punt b, determinant c l'ample d'aquesta.
Les funcions gaussianes s'utilitzen freqüentment en estadística corresponent, en el cas que a sigui igual a ${\frac {1}{c{\sqrt {2\pi }}}}$, a la funció de densitat d'una variable aleatòria amb distribució normal de mitjana μ=b i variància σ²=c².
Les funcions gaussianes amb c² = 2 són les autofuncions de la transformada de Fourier. Això significa que la transformada de Fourier d'una funció gaussiana no és només altra gaussiana, sinó a més un múltiple escalar de la funció original.

## Propietats

Les gaussianes es troben entre les funcions elementals, encara que no posseïxen primitives elementals. No obstant això, el valor exacte de la integral impròpia sobretot el rang real pot derivar-se a partir del valor de la integral de Gauss obtenint-se que:
    $\int _{-\infty }^{\infty }ae^{-{\frac {(x-b)^{2}}{2c^{2}}}}\,dx=a|c|{\sqrt {2\pi }}.$
El valor de la integral és 1 si i solament si $a={\frac {1}{c{\sqrt {2\pi }}}}$, en aquest cas la funció gaussiana és la funció de densitat d'una variable aleatòria amb distribució normal de mitjana μ=b i variància σ²=c². El valor de l'amplada total a la meitat del màxim (FWHM) per la funció gaussiana és $2c{\sqrt {2\ln(2)}}$. Es mostren diverses gràfiques de funcions gaussianes en la imatge adjunta.

## Aplicacions

La primitiva d'una funció gaussiana és la funció error. Aquestes funcions apareixen en nombrosos contextos de les ciències naturals, ciències socials, matemàtiques i enginyeria. Alguns exemples:
* En estadística i teoria de probabilitats, les funcions gaussianes apareixen com la funció de densitat de la distribució normal, la qual és una distribució de probabilitat límit de sumes complicades, segons el teorema del límit central.
* Una funció gaussiana és la funció d'ona de l'estat fonamental de l'oscil·lador harmònic quàntic.
* Els orbitales moleculars usats en química computacional són combinacions lineals de funcions gaussianes cridats orbitales gaussians.
* Matemàticament, la funció gaussiana té un paper important en la definició dels polinomis de Hermite.
* Conseqüentment, estan també associades amb l'estat de buit en la teoria quàntica de camps.
* Els llamps gaussians s'usen en sistemes òptics i de microones.
* Les funcions gaussianes s'utilitzen com a filtre de suavitzat en el processament digital d'imatges.
# Comissari Europeu de la Competència

El Comissari Europeu de la Competència és un membre de la Comissió Europea encarregat de les qüestions sobre la competència comercial, les fusions d'empreses, les ajudes estatals i les lleis antimonopoli. Des del setembre de 1990 aquest comissaria és l'única autoritat autoritzada a permetre les fusions a l'Espai Econòmic Europeu (EEA).
L'actual comissària responsable d'aquesta cartera és la danesa Margrethe Vestager.

## Llista de Comissaris de la Competència

| Comissió | Inici | Finalització | Nom | País | Partit |
| Hallstein I |
| Hallstein I | 7 de gener de 1958 | 9 de gener de 1962 | Hans Groeben | Alemanya | cap |
| Hallstein II |
| Hallstein II | 10 de gener de 1962 | 30 de juny de 1967 | Hans Groeben | Alemanya | cap |
| Rey |
| Rey | 2 de juliol de 1967 | 30 de juny de 1970 | Maan Sassen | Països Baixos | KVP |
| Malfatti |
| Malfatti | 1 de juliol de 1970 | 21 de març de 1972 | Albert Borschette | Luxemburg | ind. |
| Mansholt |
| Mansholt | 22 de març de 1972 | 5 de gener de 1973 | Albert Borschette | Luxemburg | ind. |
| Ortoli |
| Ortoli | 6 de gener de 1973 | 5 de gener de 1977 | Albert Borschette | Luxemburg | ind. |
| Jenkins |
| Jenkins | 6 de gener de 1977 | 5 de gener de 1981 | Raymond Vouel | Luxemburg | LSAP |
| Thorn |
| Thorn | 6 de gener de 1981 | 5 de gener de 1985 | Frans Andriessen | Països Baixos | CDA |
| Delors I |
| Delors I | 6 de gener de 1985 | 5 de gener de 1989 | Peter Sutherland | Irlanda | FG |
| Delors II |
| Delors II | 6 de gener de 1989 | 5 de gener de 1993 | Leon Brittan | Regne Unit | Con. |
| Delors III |
| Delors III | 6 de gener de 1993 | 22 de gener de 1995 | Karel Van Miert | Bèlgica | SP.A |
| Santer |
| Santer | 23 de gener de 1995 | 15 de març de 1999 | Karel Van Miert | Bèlgica | SP.A |
| Marín |
| Marín | 16 de març de 1999 | 15 de setembre de 1999 | Karel Van Miert | Bèlgica | SP.A |
| Prodi |
| Prodi | 16 de setembre de 1999 | 21 de novembre de 2004 | Mario Monti | Itàlia | ind. |
| Barroso I |
| Barroso I | 22 de novembre de 2004 | 9 de febrer de 2010 | Neelie Kroes | Països Baixos | VVD |
| Barroso II |
| Barroso II | 9 de febrer de 2010 | 1 de novembre de 2014 | Joaquín Almunia | Espanya | PSOE |
| Juncker |
| Juncker | 1 de novembre de 2014 | actualitat | Margrethe Vestager | Dinamarca | RB |

## Enllaços externs

* (castellà) Portal de la Competència a la Comissió Europea
* (anglès) Portal del comissari Joaquín Almunia
# Ovid (cràter)

Ovid és un cràter d'impacte en el planeta Mercuri de 41 km de diàmetre. Porta el nom del poeta de l'antiga Roma Ovidi (43 aC-17), i el seu nom va ser aprovat per la Unió Astronòmica Internacional el 1976.

## Referències

* ↑ «Ovid». Gazetteer of Planetary Nomenclature. United States Geological Survey, 12-10-2016. [Consulta: 15 juny 2017].

## Vegeu també

* Llista de cràters de Mercuri
# Cessieu

Cessieu és un municipi francès, situat al departament de la Isèra i la regió d'Alvèrnia-Roine-Alps.
# Llista d'especialitats 11 de la Nomenclatura de la UNESCO

Llista d'especialitats del camp 11 (Lògica) de la Nomenclatura de la UNESCO:
| Disciplina | Codi | Especialitat |
| 1101 Aplicacions de la lògica | | |
| 1102 Lògica deductiva | 1102.01 | Analogia |
| 1102 Lògica deductiva | 1102.02 | Àlgebra de Boole |
| 1102 Lògica deductiva | 1102.03 | Lògica formal |
| 1102 Lògica deductiva | 1102.04 | Llenguatges formals |
| 1102 Lògica deductiva | 1102.05 | Sistemes formals |
| 1102 Lògica deductiva | 1102.06 | Fonaments de matemàtiques |
| 1102 Lògica deductiva | 1102.07 | Generalització |
| 1102 Lògica deductiva | 1102.08 | Lògica matemàtica |
| 1102 Lògica deductiva | 1102.09 | Lògica modal |
| 1102 Lògica deductiva | 1102.10 | Teoria de models |
| 1102 Lògica deductiva | 1102.11 | Teoria de proves |
| 1102 Lògica deductiva | 1102.12 | Càlcul proposicional |
| 1102 Lògica deductiva | 1102.13 | Funcions recursives |
| 1102 Lògica deductiva | 1102.14 | Lògica simbòlica |
| 1102 Lògica deductiva | 1102.15 | Teoria de llenguatges formals |
| 1102 Lògica deductiva | 1102.99 | Altres (especifiqueu) |
| 1103 Lògica general | | |
| 1104 Lògica inductiva | 1104.01 | Inducció |
| 1104 Lògica inductiva | 1104.02 | Intuïció |
| 1104 Lògica inductiva | 1104.03 | Probabilitat (vegeu 1208) |
| 1104 Lògica inductiva | 1104.99 | Altres (especifiqueu) |
| 1105 Metodologia | 1105.01 | Mètode científic |
| 1105 Metodologia | 1105.99 | Altres (especifiqueu) |
| 1199 Altres (especifiqueu) | | |

## Vegeu també

* Nomenclatura de la UNESCO
* Llista de disciplines de la Nomenclatura de la UNESCO
# Wighart von Koenigswald

Wighart von Koenigswald és un paleontòleg alemany, catedràtic de la Universitat de Bonn i president de l'associació EuroMam.
Ha estudiat els fòssils trobats al jaciment de Messel. Malgrat que ja se sabia que un llac volcànic situat a la zona del jaciment en temps de l'Eocè podria haver alliberat núvols de gas tòxic, encara quedava per resoldre la qüestió de per què alguns animals havien mort tots a la mateixa època de l'any però en anys diferents. L'equip de von Koenigswald trobà indicis d'una toxina produïda per cianobacteris en els sediments de Messel. A partir d'això, deduïren que les morts dels animals a la mateixa època de l'any es devien a un enverinament de l'aigua causat pel floriment estacional dels cianobacteris.
Entre altres espècies, descrigué Leptictidium tobieni juntament amb Gerhard Storch.

## EuroMam

Wighart von Koenigswald és un dels membres principals de l'associació EuroMam (European Quaternary Mammal Research Association), que intenta coordinar el treball entre els científics i paleontòlegs que estudien els mamífers del Quaternari.
| « | Si estudiéssim els dinosaures en lloc dels mamífers del Plistocè, el nostre treball atrauria més atenció en l'àmbit científic i entre el públic en general. Alguns dels nostres col·legues d'altres disciplines estan convençuts que ja es coneix gairebé tot sobre els ossos de les cavernes o els mamuts i que els detalls que manquen tenen poc interès. És clar, nosaltres no compartim aquesta opinió, però com podem lluitar contra aquestes conviccions? Per començar, podríem presentar els nostres resultats de manera més entusiasta, especialment al públic, perquè augmenti la notorietat del nostre camp. No només cal publicitar millor la nostra disciplina, sinó també, especialment, una cooperació més intensa entre científics dels països europeus. | » |
| — W. von Koenigswald, |||

## Bibliografia

Aquestes són algunes de les obres de Wighart von Koenigswald:
* Leptictidium tobieni n sp., ein dritter Pseudorhyncocyonide (Proteutheria, Mammalia) aus dem Eozän von Messel amb (G. Storch). Frankfurt del Main: Courier Forschungsinstitut Senckenberg, 1987.
* Zur Taphonomie eines unvollständigen Skelettes von Leptictidium nasutum aus dem Ölschiefer von Messel. (amb M. Wuttke). Wiesbaden: Geol. Jb. Hessen, 1987.
* Messel. Ein Pompeji der Paläontologie. (amb G. Storch i J. Habersetzer). Stuttgart: Jan Thorbecke Verlag, 1998. ISBN 3799590838.
* Lebendige Eiszeit, Klima und Tierwelt im Wandel. Stuttgart: Theiss Verlag, 2003. ISBN 3806217343.

## Referències

* ↑ «Poisoning solved after millions of years». EurekAlert!, 2004. [Consulta: 20 febrer 2008].
* ↑ «Leptictidium tobieni n sp., ein dritter Pseudorhyncocyonide (Proteutheria, Mammalia) aus dem Eozän von Messel». Cour. Forsch.-Inst. Senckenberg, 16-03-1987.
* ↑ Novelli, Micaela. «About EuroMam». EuroMam. Arxivat de l'original el 2008-09-29. [Consulta: 21 febrer 2008].

## Enllaços externs

* EuroMam Arxivat 2008-01-24 a Wayback Machine. (anglès)
* 47-million-year-old Poison Mystery Arxivat 2008-12-01 a Wayback Machine. (anglès)
# Morille

Morille és un municipi a la província de Salamanca (comunitat autònoma de Castella i Lleó). Limita al nord amb els municipis de Mozárbez, a l'est amb Buenavista, al sud amb Monterrubio de la Sierra i a l'oest amb San Pedro de Rozados.
Evolució demogràfica :
| 1991 | 1996 | 2001 | 2004 |
| 194 | 202 | 173 | 213 |

## Enllaços externs

* Enllaç a Wikisalamanca